Document ID: 31992R0658

ΚΑΝΟΝΙΣΜΟΣ (ΕΟΚ) αριθ. 658/92 ΤΗΣ ΕΠΙΤΡΟΠΗΣ της 16ης Μαρτίου 1992 για τη διόρθωση της δανικής διατύπωσης των κανονισμών (ΕΟΚ) αριθ. 778/83, (ΕΟΚ) αριθ. 2213/83, (ΕΟΚ) αριθ. 899/87, (ΕΟΚ) αριθ. 1591/87, (ΕΟΚ) αριθ. 1730/87, (ΕΟΚ) αριθ. 79/88 και (ΕΟΚ) αριθ. 920/89 όσον αφορά τη σήμανση περί των ποιοτικών προδιαγραφών για ορισμένα νωπά οπωροκηπευτικά
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1623/91 (2), και ιδίως το άρθρο 2 παράγραφος 3,
ότι οι κανονισμοί της Επιτροπής (ΕΟΚ) αριθ. 778/83 (3), (ΕΟΚ) αριθ. 2213/83 (4), (ΕΟΚ) αριθ. 899/87 (5), (ΕΟΚ) αριθ. 1591/87 (6), (ΕΟΚ) αριθ. 1730/87 (7), (ΕΟΚ) αριθ. 79/88 (8) και (ΕΟΚ) αριθ. 920/89 (9) καθορίζουν τις ποιοτικές προδιαγραφές για τις τομάτες, τα κρεμμύδια, τα αντίδια whitloof, τα κεράσια, τις φράουλες, τα κεφαλωτά λάχανα, τα λάχανα των Βρυξελλών, τα σέλινα με ραβδώσεις, τα σπανάκια, τα δαμάσκηνα, τα επιτραπέζια σταφύλια, τα μαρούλια, τα κατσαρά αντίδια, τις σκαρόλες (Batavian), τις γλυκοπιπεριές, τα καρότα, τα μήλα και τα αχλάδια-
ότι, λόγω γλωσσικού σφάλματος, στη δανική διατύπωση αναφέρεται ότι οι προδιαγραφές του τίτλου VI "Διατάξεις όσον αφορά τη σήμανση" αφορούν τη χονδρική συσκευασία και όχι κάθε μεμονωμένη συσκευασία- ότι είναι, ως εκ τούτου σκόπιμο να διορθωθούν ως προς το σημείο αυτό οι εν λόγω κανονισμοί-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Διορθώνεται η εισαγωγική παράγραφος του τίτλου VI "Διατάξεις όσον αφορά τη σήμανση" του παραρτήματος του κανονισμού (ΕΟΚ) αριθ. 778/83, των παραρτημάτων Ι και ΙΙ του κανονισμού (ΕΟΚ) αριθ. 2213/83, των παραρτημάτων Ι και ΙΙ του κανονισμού (ΕΟΚ) αριθ. 899/87, των παραρτημάτων Ι, ΙΙ, ΙΙΙ, IV και V του κανονισμού (ΕΟΚ) αριθ. 1591/87, του παραρτήματος του κανονισμού (ΕΟΚ) αριθ. 1703/87, των παραρτημάτων Ι και ΙΙ του κανονισμού (ΕΟΚ) αριθ. 79/88 και των παραρτημάτων Ι και ΙΙΙ του κανονισμού (ΕΟΚ) αριθ. 920/89.
Η διόρθωση αυτή αφορά μόνο τη δανική διατύπτωση.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Μαρτίου 1992.

Labels: 7
3
17